Document ID: 32005D0672

NEUVOSTON PÄÄTÖS,
tehty 13 päivänä kesäkuuta 2005,
Euroopan talousyhteisön ja Turkin välisen assosiointisopimuksen lisäpöytäkirjan allekirjoittamisesta Euroopan unionin laajentumisen vuoksi
(2005/672/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 310 artiklan yhdessä 300 artiklan 2 kohdan ensimmäisen alakohdan toisen virkkeen kanssa,
ottaa huomioon vuoden 2003 liittymisasiakirjan ja erityisesti sen 6 artiklan 2 kohdan,
ottaa huomioon komission ehdotuksen,
sekä katsoo seuraavaa:
(1)
Ankarassa 12 päivänä syyskuuta 1963 allekirjoitettu Euroopan talousyhteisön ja Turkin välinen assosiointisopimus, jäljempänä ’Ankaran sopimus’ (1), tuli voimaan 1 päivänä joulukuuta 1964.
(2)
Vuoden 2003 liittymisasiakirjan 6 artiklan 2 kohdassa edellytetään, että uusien jäsenvaltioiden on liityttävä sopimuksiin, jotka jäsenvaltiot ja yhteisö ovat yhdessä toimien tehneet kolmansien maiden kanssa.
(3)
Neuvosto valtuutti komission neuvottelemaan Turkin kanssa Ankaran sopimukseen pöytäkirjan, jossa otetaan huomioon Euroopan unionin laajentuminen, ja komissio on saanut nämä neuvottelut menestyksekkäästi päätökseen.
(4)
Lisäpöytäkirja olisi allekirjoitettava Euroopan yhteisön ja sen jäsenvaltioiden puolesta sillä edellytyksellä, että se tehdään,
ON PÄÄTTÄNYT SEURAAVAA:
Ainoa artikla
Neuvoston puheenjohtaja oikeutetaan nimeämään henkilö(t), jo(i)lla on valtuudet allekirjoittaa Euroopan talousyhteisön ja Turkin väliseen assosiointisopimukseen unionin laajentumisen vuoksi liitettävä lisäpöytäkirja Euroopan yhteisön ja sen jäsenvaltioiden puolesta sillä edellytyksellä, että lisäpöytäkirja tehdään.
Lisäpöytäkirjan teksti on tämän päätöksen liitteenä.
Tehty Luxemburgissa 13 päivänä kesäkuuta 2005.

Labels: 18
15
5